b'\n_START_ARTICLE_\nPepi (sarjakuvahahmo)\n_START_PARAGRAPH_\nPepi (engl. Scamp) on Disneyn sarjakuvamaailmassa esiintyv\xc3\xa4 koiranpentu. Pepi on Kaunottaren ja Kulkurin poika. Pepi on luonteeltaan melkoisen villi, ja joissakin tarinoissa h\xc3\xa4n haluaa esiinty\xc3\xa4 sankarina. Pepi syntyi sisartensa kanssa vuoden 1955 elokuvan Kaunotar ja Kulkuri loppupuolella. Pepin sisarukset ovat rodultaan cockerspanieleja, niin kuin Kaunotar, kun taas Pepi on rodultaan snautseri, kuten is\xc3\xa4ns\xc3\xa4 Kulkuri. Pepi on uutena p\xc3\xa4\xc3\xa4henkil\xc3\xb6n\xc3\xa4 elokuvan jatko-osassa Kaunotar ja Kulkuri II \xe2\x80\x93 Pepin seikkailut. Pepin yst\xc3\xa4viin kuuluu raisu tytt\xc3\xb6koira Enkeli, joka haaveili perheest\xc3\xa4 ja l\xc3\xb6yt\xc3\xa4\xc3\xa4kin uuden kodin Pepin perheen luota. _NEWLINE_Suomessa Pepi-sarjakuvia on ilmestynyt muun muassa Aku Ankka -lehdess\xc3\xa4._NEWLINE_Pepin englanninkielisen\xc3\xa4 \xc3\xa4\xc3\xa4nen\xc3\xa4 on n\xc3\xa4yttelij\xc3\xa4 Scott Wolf ja suomenkielisen\xc3\xa4 Antti L. J. P\xc3\xa4\xc3\xa4kk\xc3\xb6nen.'